Það er stór dagur fram undan á sportrásum Stöðvar 2 , það verða tíu beinar útsendngar frá fjórum íþróttagreinum á dagskrá í dag . Dagurinn byrjar á UFC bardagakvöldi í Suður-Kóreu þar sem Frankie Edgar mætir Chan Sung Jug , eða hinum kóreska zombie eins og hann er kallaður . Sevilla er að reyna að hanga í toppliðunum í La Liga deildinni og sækir Real Mallorca heim í hádeginu . Seinna í dag spilar Barcelona við Deportivo og Valencia sækir Real Valladolid heim . Inter er í harðri baráttu við Juventus um toppsætið í ítölsku úrvalsdeildinni og þarf að fara með sigur þegar Genoa mætir á San Síró . Í ensku B-deildinni er hörð barátta um umspilssætin þó efstu tvö liðin séu flogin nokkuð fram úr . Preston Nort End mætir Cardiff í dag , PNE er með 37 stig í þriðja sætinu , níu sætum á undan Cardiff í 12. sætinu en aðeins fimm stigum því Cardiff er með 32 stig . Þá verður HM í pílukasti á sínum stað og úrslitin ráðast á opna ástralska mótinu á Evrópumótaröðinni í golfi .